**Saamelaiskäräjien vaalit 2015** järjestettiin 7. syyskuuta – 4. lokakuuta 2015. Niissä valittiin yhteensä 21 edustajaa ja kolme varaedustajaa vuosien 2016–2019 saamelaiskäräjille. Kyseessä olivat järjestyksessään kuudennet Suomen saamelaiskäräjien vaalit.

Enontekiön, Inarin, Sodankylän ja Utsjoen kunnista valittiin kustakin kolme edustajaa ja yksi varaedustaja. Lisäksi äänimäärän perusteella valittiin yhdeksän edustajaa. Koska Sodankylästä oli vain kaksi ehdokasta, valittiin kunnan kolmanneksi edustajaksi Magreta Sara Inarista. Ehdokkaita vaaleissa oli yhteensä 38 ja äänioikeutettuja 5 795. Heistä 483 oli Saamelaiskäräjien vaalilautakunnan hyväksymiä uusia äänestäjiä, joista vajaat 300 on täysi-ikäisiksi tulleita edellisten vaalien äänioikeutettujen lapsia.

Saamelaiskäräjien vaaleissa annettiin yhteensä 3 035 ääntä. Äänestysprosentiksi muodostui 51,6, kun se neljä vuotta aikaisemmin oli 49,6. Vaalien ääniharava oli 205 ääntä saanut inarilainen Anu Avaskari.

Kiistat
-------

Vuoden 2015 saamelaiskärjäien vaalit aiheuttivat myös kiistoja, kun Korkein hallinto-oikeus hyväksyi 93 henkilöä saamelaisiksi vastoin saamelaiskäräjien omaa päätöstä. Maaliskuussa 2015 saamelaiskäräjien puheenjohtajan tehtävästä eronnut Klemetti Näkkäläjärvi kutsui KHO:n päätöstä osoitukseksi Suomen valtion rasismista, koska se ei hänen mukaansa tunnusta saamelaisuuden olevan oma kulttuurinsa, vaan saamelaiset pyritään sulauttamaan suomalaisiin. Päätöksen johdosta Näkkäläjärvi pyysi samalla eroa saamelaiskäräjien vaaliluettelosta.

Myös YK:n alkuperäiskansa-asioiden pysyvän foorumin varapuheenjohtaja virolainen Oliver Loode kritisoi KHO:n päätöstä ja kehotti harkitsemaan vaalien keskeyttämistä, koska tulevat saamelaiskäräjät eivät enää nauti kaikkien saamelaisten luottamusta. Looden näkemyksen mukaan Suomi on KHO:n päätöksen myötä rikkonut YK:n alkuperäiskansojen oikeuksien julistusta. Toronton yliopiston apulaisprofessori Rauna Kuokkanen puolestaan kehotti saamelaisia jättämään äänestämättä vaaleissa.

Saamelaiskäräjille valitut henkilöt ja äänimäärät
-------------------------------------------------

### Enontekiö

* Tuomas Aslak Juuso, 114
* Ulla-Maarit Magga, 113
* Pigga Keskitalo, 77

Varajäsen:

* Nihkolas Valkeapää, 68

### Inari

* Anu Avaskari, 205
* Tiina Sanila-Aikio, 190
* Kari Kyrö, 189

Varajäsen:

* Pekka Pekkala, 67

### Sodankylä

* Jouko Hetta, 72
* Petra Magga-Vars,64
* Magreta Sara, 144

### Utsjoki

* Anne Nuorgam, 138
* Nilla Samuli Tapiola, 94
* Aslak Holmberg, 83

Varajäsen:

* Asko Länsman, 79

### Äänimäärän mukaan valitut

* Pentti Pieski, 128
* Tanja Sanila, 119
* Veikko Feodoroff, 116
* Heikki Paltto, 110
* Janne Saijets, 95
* Kirsti Kustula, 91
* Neeta Jääskö, 89
* Jouni Aikio, 88
* Antti Sujala, 81

Katso myös
----------

* Saamelaiskäräjien vaalit 2011

Lähteet
-------

1. 1 2  Saamelaiskäräjien vaaleissa eniten ehdokkaita 20 vuotta sitten  12.8.2015. Yle Uutiset. Viitattu 8.9.2015.
2. 1 2 3  Tässä ovat Saamelaiskäräjät 2016–2019  6.10.2015. Yle Uutiset. Viitattu 6.10.2015.
3. ↑  Syksyn saamelaiskäräjävaaleissa 483 uutta äänestäjää  3.3.2015. Yle Uutiset. Viitattu 8.9.2015.
4. ↑  Yle: Saa­me­lais­vai­kut­ta­ja Klemetti Näkkäläjärvi pyytää eroa saa­me­lais­kä­rä­jien vaa­li­luet­te­los­ta – taustalla kiista saa­me­lai­suu­den määritelmästä  30.9.2015. Kaleva. Viitattu 6.10.2015.
5. ↑  Klemetti Näkkäläjärvi: "Suomi on rasistinen maa, joka suojelee suomalaisuutta ja suomalaista valtiota, ja polkee omaa alkuperäiskansaansa"  30.9.2015. Yle Uutiset. Viitattu 6.10.2015.
6. ↑  Klemetti Näkkäläjärvi pyytää eroa saamelaiskäräjien vaaliluettelosta  30.9.2015. Yle Uutiset. Viitattu 6.10.2015.
7. ↑  "Pysäyttäkää saamelaiskäräjävaalit?" – YK:n edustaja  1.10.2015. Yle Uutiset. Viitattu 6.10.2015.